
HELMI – sarjasta ilmestyneet kirjat:

	Muutoksia

On se aika vuodesta,


kun puut ja pensaat pudottavat lehtensä.


Illat ovat pimeitä,


ja tuuli ulvoo nurkissa.


On syksy.

1. AAMULLA


Jotakin ikävää on meneillään


Helmi ja Jalmari Tyyskän kodissa.


– Miksi sinä et voi tehdä mitään kunnolla?


Helmi moittii aviopuolisoaan Jalmaria.


– Olenhan minä yrittänyt,


mutta näköni on heikko.


Olen puolisokea,


Jalmari puolustautuu.


– Ethän sinä mitään näe!


Helmi korottaa ääntään.


On aikainen aamu,


mutta Jalmari pukeutuu ulkovaatteisiin.


Hän ei halua riidellä kenenkään kanssa,


vaan lähtee naapuriin.










2. NAAPURISSA


Ulkona tuulee voimakkaasti.


Se saa lehdet putoamaan puusta ja osa lehdistä lentää Jalmarin kasvoille.


Jalmari taistelee tiensä tuulen läpi,


sillä nyt hän tarvitsee ystävän tukea.


Matka naapuriin ei ole pitkä,


vain sataviisikymmentä metriä.


Kuusikon keskellä alamäessä


sijaitsee Vonkalan pieni mökki.


Mökissä asuvat Antti ja Rauha Vonkala.


Sinne Jalmari pakenee


vaimonsa syytöksiä.


– Kop, kop,


Jalmari koputtaa Vonkalan ovelle.

Jalmari Tyyskä

